PATVIRTINTA

Jonavos Justino Vareikio progimnazijos

Direktorės

2016 m. spalio 11 d. įsakymu Nr. V-132

**Jonavos justino vareikio progimnazijos**

**EKSTREMALIŲJŲ SITUACIJŲ VALDYMO**

**P L A N A S**

**Jonava**

**2016**

Turinys

[Plano kopijų (plano išrašų) skirstymas 3](#_Toc464016292)

[1. BENDROJI DALIS 4](#_Toc464016293)

[1.1. Plane vartojamos sąvokos, terminai ir santrumpos 4](#_Toc464016294)

[1.2. Plano tikslai 6](#_Toc464016295)

[1.3. Trumpa Progimnazijos charakteristika 6](#_Toc464016296)

[2. GRESIANČIOS EKSTREMALIOSIOS SITUACIJOS 7](#_Toc464016297)

[2.1. Pavojai, galintys sukelti didžiausius padarinius ir labiausiai tikėtini 7](#_Toc464016298)

[3. Perspėjimo ir informavimo apie gresiantį ar susidariusį įvykį organizavimas 8](#_Toc464016299)

[4. Keitimosi informacija apie įvykį tvarka 8](#_Toc464016300)

[5. darbuotojų ir svečių apsauga gresiant ar susidarius ekstremaliam įvykiui 9](#_Toc464016301)

[5.1. Progimnazijos darbuotojų ir svečių evakavimo organizavimas 9](#_Toc464016302)

[5.2. Progimnazijos darbuotojų ir svečių evakavimo kryptys iš pastatų ir teritorijos 10](#_Toc464016303)

[5.3. Asmeninės apsaugos priemonės 10](#_Toc464016304)

[5.4. Kolektyvinės apsaugos priemonės 10](#_Toc464016305)

[5.5. Pirmosios pagalbos teikimo, nukentėjusiems įvykių metu, organizavimas 11](#_Toc464016306)

[5.6. Turimos gaisro gesinimo priemonės, gaisro gesinimo organizavimas 11](#_Toc464016307)

[6. GRESIANČIŲ AR SUSIDARIUSIŲ EKSTREMALIŲJŲ SITUACIJŲ VALDYMO ORGANIZAVIMAS IR KOORDINAVIMAS 11](#_Toc464016308)

[6.1. Asmens, atsakingo už informacijos priėmimą ir perdavimą, veiksmai gavus informaciją apie gręsiantį ar įvykusį įvykį 11](#_Toc464016309)

[6.2. Prognozė ir veiksmai gaisro atvejais 12](#_Toc464016310)

[6.3. Užkratai, susirgimai infekcinėmis ligomis, kitos ekstremalios sveikatai situacijos 12](#_Toc464016311)

[6.4. Avarija (sprogimas) transportuojant pavojingą krovinį 13](#_Toc464016312)

[6.5. Šilumos, elektros energijos tiekimo sutrikimas, komunalinių sistemų avarija 14](#_Toc464016313)

[6.6. Prognozė ir veiksmai radioaktyvaus užterštumo atvejais 14](#_Toc464016314)

[6.7. Prognozė ir veiksmai pavojingų meteorologinių reiškinių atveju 15](#_Toc464016315)

[6.8. Prognozė ir veiksmai įvykus terorizmo diversijos ir kitos provokacijos atvejais 16](#_Toc464016316)

[6.9. Vadovo ar jo įgalioto asmens veiksmai organizuojant ir koordinuojant gelbėjimo darbus įvykių metu ir jo priimtų sprendimų įgyvendinimas 17](#_Toc464016317)

[6.10. Procedūros, skirtos materialinių išteklių telkimo gelbėjimo, paieškos ir neatidėliotiniems darbams atlikti, įvykiams likviduoti ir jų padariniams šalinti 17](#_Toc464016318)

[6.11. Kiti veiksmai, kuriais siekiama palaikyti veiklą po įvykusio įvykio 17](#_Toc464016319)

[7. JONAVOS RAJONO EKSTREMALIŲJŲ SITUACIJŲ VALDYMO PLANE NURODYTŲ UŽDUOČIŲ VYKDYMO ORGANIZAVIMAS 18](#_Toc464016320)

[8. PLANO PRIEDAI 18](#_Toc464016321)

# Plano kopijų (plano išrašų) skirstymas

|  |  |  |  |
| --- | --- | --- | --- |
| **Eil. Nr.** | **Kam pateiktos plano kopijos (plano išrašai), pateikimo būdas** | **Data** | **Atsakingo asmens pareigos, vardas, pavardė, parašas** |
| 1 | Jonavos rajono savivaldybės administracijos direktoriui | 2016-10-20 |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

# BENDROJI DALIS

## Plane vartojamos sąvokos, terminai ir santrumpos

Plane vartojamos sąvokos apibrėžtos Lietuvos Respublikos civilinės saugos įstatyme (TAR identifikacinis kodas 0981010ISTAVIII-971) ir kituose Lietuvos Respublikos teisės aktuose.

**Avarija** *–* netikėtas įvykis, sukėlęs sprogimą, gaisrą, statinių visišką ar dalinį sugriovimą, technologinio proceso nuostolingą sutrikimą, sunkų grupinį nelaimingą atsitikimą, pavojingų medžiagų išsiveržimą į aplinką, kai padaroma žala žmonėms ar aplinkai įvykio vietoje ar už jo ribų.

**Civilinė sauga** – veikla, apimanti valstybės ir savivaldybių institucijų ir įstaigų, kitų įstaigų, ūkio subjektų ir gyventojų pasirengimą ekstremaliosioms situacijoms, veiksmus joms gresiant ar susidarius, ekstremaliųjų situacijų likvidavimą ir jų padarinių šalinimą.

**Civilinės saugos sistemos parengtis** – civilinės saugos sistemos subjektų pasirengimas reaguoti į susidariusią ekstremaliąją situaciją.

**Civilinės saugos pratybos** – valstybės ir savivaldybių institucijų ir įstaigų, kitų įstaigų, ūkio subjektų mokymas ir civilinės saugos sistemos parengties patikrinimas, kai tariamomis ekstremaliosiomis sąlygomis tikrinami veiksmai ir procedūros, numatytos ekstremaliųjų situacijų valdymo planuose, tobulinami valdymo įgūdžiai, mokomasi praktiškai organizuoti gyventojų ir turto apsaugą nuo ekstremaliųjų situacijų poveikio ir atlikti gelbėjimo, paieškos ir neatidėliotinus darbus, likviduoti įvykius, ekstremaliuosius įvykius ar ekstremaliąsias situacijas ir šalinti jų padarinius.

**Ekstremalioji situacija** – dėl ekstremaliojo įvykio susidariusi padėtis, kuri gali sukelti staigų didelį pavojų gyventojų gyvybei ar sveikatai, turtui, aplinkai arba gyventojų žūtį, sužalojimą ar padaryti kitą žalą.

**Ekstremalusis įvykis** – nustatytus kriterijus atitinkantis, pasiekęs ar viršijęs gamtinis, techninis, ekologinis ar socialinis įvykis, kuris kelia pavojų gyventojų gyvybei ar sveikatai, jų socialinėms sąlygoms, turtui ir (ar) aplinkai.

**Ekstremalių situacijų komisija** – iš valstybės politikų, valstybės ir (ar) savivaldybių institucijų ir įstaigų valstybės tarnautojų ir (ar) darbuotojų, profesinės karo tarnybos karių sudaroma nuolatinė komisija, koordinuojanti ekstremaliųjų situacijų prevenciją, valdymą, likvidavimą ir padarinių šalinimą.

**Ekstremaliojo įvykio kriterijai** – stebėjimais ir skaičiavimais nustatyti arba tarptautinėje praktikoje naudojami fizikiniai, cheminiai, geografiniai, medicininiai, socialiniai ar kiti įvykio mastą, padarinius ar faktą apibūdinantys dydžiai arba aplinkybės (kritinės ribos), kuriuos atitinkantis, pasiekęs ar viršijęs įvykis laikomas ekstremaliuoju.

**Ekstremaliosios situacijos židinys** – vieta, kurioje įvyko įvykis ar ekstremalusis įvykis, ir teritorija, apimanti didžiausio pavojaus sritį apie tų įvykių vietą, kurioje gresia įvykio ar ekstremaliojo įvykio veiksnių pavojai ten esančių gyventojų sveikatai ir (ar) gyvybei, turtui ir (ar) aplinkai.

**Ekstremaliųjų situacijų operacijų centras** (toliau – **operacijų centras**) *–* iš valstybės ir (ar) savivaldybių institucijų ir įstaigų valstybės tarnautojų ir (ar) darbuotojų, ūkio subjektų darbuotojų sudaromas organas, vykdantis ekstremaliųjų situacijų prevenciją, užtikrinantis ekstremalių situacijų komisijos priimtų sprendimų įgyvendinimą, organizuojantis ir koordinuojantis įvykių, ekstremaliųjų įvykių ir ekstremaliųjų situacijų likvidavimą, padarinių šalinimą, gyventojų ir turto gelbėjimą.

**Ekstremaliosios situacijos operacijų vadovas** (toliau – **operacijų vadovas**) – civilinės saugos sistemos subjekto valstybės tarnautojas, darbuotojas ar valstybės politikas, paskirtas vadovauti visoms civilinės saugos sistemos pajėgoms, dalyvaujančioms likviduojant ekstremalųjį įvykį ar ekstremaliąją situaciją ir šalinant jų padarinius ekstremaliosios situacijos židinyje.

**Ekstremaliųjų situacijų prevencija** – kryptingai vykdoma pasirengimo ekstremaliosioms situacijoms priemonių visuma, kad būtų išvengta ekstremaliųjų situacijų arba mažėtų jų galimybė, o susidarius ekstremaliajai situacijai būtų kuo mažiau pakenkta gyventojams, valstybės ir savivaldybių institucijų ir įstaigų, kitų įstaigų ir ūkio subjektų veiklai, turtui ir aplinkai.

**Gelbėjimo darbai** – veiksmai, kuriais įvykių, ekstremaliųjų įvykių ar ekstremaliųjų situacijų metu siekiama išgelbėti gyventojų gyvybes, sveikatą ir turtą, suteikti jiems pirmąją medicinos pagalbą ir (ar) nugabenti juos į sveikatos priežiūros įmonės, taip pat apsaugoti aplinką.

**Gelbėjimo darbų vadovas (toliau – GDV)** – civilinės saugos sistemos pajėgų valstybės tarnautojas ar darbuotojas, iki operacijų vadovo paskyrimo ekstremaliosios situacijos židinyje vadovaujantis gelbėjimo, paieškos ir neatidėliotiniems darbams, taip pat įvykio, ekstremaliojo įvykio likvidavimo ir jų padarinių šalinimo darbams.

**Gyventojas** – fizinis asmuo, esantis Lietuvos Respublikos teritorijoje.

**Gyventojų evakavimas** – dėl gresiančios ar susidariusios ekstremaliosios situacijos organizuotas gyventojų perkėlimas iš teritorijų, kuriose pavojinga gyventi ir dirbti, į kitas teritorijas, laikinai suteikiant jiems gyvenamąsias patalpas.

**Įrenginys** – pavojingojo objekto techninis vienetas, kur gaminamos, naudojamos, tvarkomos ar laikomos pavojingosios medžiagos, įskaitant visą įrangą, struktūras, vamzdynus, mašinas, įrankius, atskiras geležinkelio atšakas, dokus, įrenginiams veikti reikalingas krovos krantines, dambas, sandėlius ir kitas sausumoje ar vandenyje esančias struktūras, būtinas įrenginio veiklai.

**Įvykis** – ekstremaliojo įvykio kriterijų neatitinkantis, nepasiekęs gamtinis, techninis, ekologinis ar socialinis įvykis, keliantis pavojų gyventojų gyvybei ar sveikatai, jų socialinėms sąlygoms, turtui ir (ar) aplinkai.

**Kita įmonė** – socialinėje, švietimo, mokslo, kultūros, sporto srityse veikiantis juridinis asmuo, kurio veiklos tikslas – tenkinti tam tikrus viešuosius interesus, išskyrus valstybės ir savivaldybių institucijas ir įmonės.

**Kolektyvinės apsaugos statinys** – statinys ar patalpa, kurią ekstremaliųjų situacijų ar karo metu galima pritaikyti gyventojams apsaugoti nuo atsiradusių gyvybei ar sveikatai pavojingų veiksnių.

**Neatidėliotini darbai** – veiksmai, užtikrinantys gelbėjimo, paieškos darbų vykdymą, turto išsaugojimą, sanitarinį švarinimą ir būtiniausių gyvenimo sąlygų atkūrimą įvykių, ekstremaliųjų įvykių ar ekstremaliųjų situacijų metu.

**Materialiniai ištekliai** – nekilnojamasis turtas, transporto priemonės, statybinės medžiagos ir kiti ištekliai, kurie teisės aktų nustatyta tvarka gali būti panaudoti gresiančioms ar susidariusioms ekstremaliosioms situacijoms likviduoti ir jų padariniams šalinti, valstybės ir savivaldybių institucijų ir įstaigų, kitų įstaigų, ūkio subjektų veiklai palaikyti ir atkurti.

**Pavojingasis objektas** – visa veiklos vykdytojo valdoma teritorija, įskaitant įprastą ir susijusią joje esančią infrastruktūrą ar vykdomą veiklą, kurios viename ar keliuose įrenginiuose yra pavojingųjų medžiagų.

**Pavojingoji medžiaga** – medžiaga, mišinys ar preparatas, nurodytas Lietuvos Respublikos Vyriausybės nustatytame sąraše arba atitinkantis nustatytus kriterijus ir esantis žaliavų, gaminių, šalutinių produktų, liekanų ar tarpinių produktų pavidalo, įskaitant medžiagas, kurios gali susidaryti kilus avarijai.

**Perspėjimo sistema** – visuma organizacinių ir techninių priemonių, kuriomis siekiama užtikrinti garsinio perspėjamojo civilinės saugos signalo davimą ir (ar) informacijos apie gresiančią ar susidariusią ekstremaliąją situaciją, galimus padarinius, jų šalinimo priemones ir apsisaugojimo nuo ekstremaliosios situacijos būdus perdavimą gyventojams, valstybės ir savivaldybių institucijoms ir įstaigoms, kitoms įstaigoms ir ūkio subjektams.

**Radiacinė avarija *–*** bet koks netikėtas įvykis, apimantis veiksmo klaidą, įrangos triktį arba kitą nesėkmę, kurios (galimi) padariniai negali būti ignoruojami radiacinės saugos požiūriu ir kurie gali sukelti galimąją apšvitą arba nekontroliuojamos apšvitos sąlygas.

**Slėptuvė** – specialiosios paskirties statinys arba specialiai įrengta patalpa gyventojams, kurie užtikrina valstybės ir savivaldybių institucijų ir įstaigų veiklą ekstremaliųjų situacijų ar karo metu, apsaugoti nuo atsiradusių gyvybei ar sveikatai pavojingų veiksnių.

**Ūkio subjektas** – Lietuvos Respublikoje įregistruotas ir gamybinę, komercinę, finansinę ar kitokią ūkinę veiklą vykdantis juridinis asmuo, užsienio juridinio asmens filialas ar atstovybė.

**Veiklos vykdytojas** – pavojingojo objekto, įrenginio savininkas arba valdytojas.

## Plano tikslai

Padėti Jonavos Justino Vareikio progimnazijos (toliau – Progimnazijos) vadovams ir jų įgaliotiems asmenims bei darbuotojams:

* Organizuoti ir koordinuoti pasiruošimo ekstremaliesiems įvykiams ir ekstremaliosioms situacijoms darbus;
* Tinkamai veikti įvykių, ekstremaliųjų įvykių ir ekstremaliųjų situacijų metu;
* Šalinti įvykių, ekstremaliųjų įvykių ir situacijų padarinius ir užtikrinti veiklos tęstinumą.

## Trumpa Progimnazijos charakteristika

**Rekvizitai:**

Įstaigos kodas: **190302960**

Įstaigos pavadinimas: **Jonavos Justino Vareikio progimnazija**

Įstaigos adresas: **Chemikų g. 138, Jonava**

Valdymo struktūra: **Priedas Nr. 2**

Darbuotojų skaičius: **75**

**Naudojamos ar sandėliuojamos pavojingos medžiagos**

Progimnazijoje nėra naudojama ar sandėliuojama pavojingų medžiagų.

**Turimos gaisrų aptikimo ir gesinimo priemonės ir resursai**

Nurodyta evakavimo planuose ir **priede Nr. 12**.

**Turimos technikos ir transporto priemonės**

Progimnazija transporto priemonių neturi.

**Apsaugos tarnybos darbuotojai**

Progimnazijoje šventinėmis dienomis, šeštadieniais ir sekmadieniais bei naktimis mokyklos kiemo teritorijoje budi mokyklos sargai. Darbo dienomis mokyklos patalpose budi direktorės įsakymų paskirti mokytojai ir valytoja.

**Greta esantys pavojingi objektai ir kitos grėsmės**

Progimnazija papuolą į šias pavojingų objektų pavojų zonas:

|  |  |  |  |
| --- | --- | --- | --- |
| **Pavojingas objektas** | **Gresiantys pavojai** | **Pavojingos zonos spindulys** | **Kirptis ir atstumas iki objekto** |
| AB "Achema", Jonalaukio k., Ruklos sen. | Cheminis pavojus įvykus didelei pramoninei avarijai objekte | 37 km | 4,5 km rytų kryptimi |
| UAB “AVE-MATROX” Jonavos terminalas, Pramonės g. 38 / Jonalaukio g. 1, Jonava | Cheminis pavojus įvykus didelei pramoninei avarijai objekte | 0,45 km | 3 km rytų kryptimi |
| Akcinė bendrovė ,,LIFOSA“, Juodkiškio g. 50, Kėdainiai | Cheminis pavojus įvykus didelei pramoninei avarijai objekte (*Pastaba: esant stipriam šiaurės -vakarų vėjui*) | 24,7 km | 26 km šiaurės-vakarų kryptimi |

Pavojingų objektų išsidėstymas pateiktas **priede Nr. 10**.

Artimiausi objektai yra R.Samulevičiaus progimnazija, Visuomenės sveikatos biuras, biblioteka, archyvas, socialinių paslaugų skyrius, neįgaliųjų draugija, Jonavos darbo birža.

Paminėtina, kad Progimnazijos pastate vyksta pamokos ir darbo dienomis susirenka daug mokinių. Ekstremalioji situacija kiltų jei mokykloje kiltų gaisras, įvyktų pastato griūtis ar būtų vykdoma nusikalstama veikla.

# GRESIANČIOS EKSTREMALIOSIOS SITUACIJOS

Atlikus Progimnazijos galimų pavojų ir ekstremaliųjų situacijų rizikos analizę, nustatyta, kad Progimnazijos pastatams ir teritorijai didžiausius padarinius galinčios sukelti ir labiausiai tikėtinos prioriteto tvarka yra šios ekstremaliosios situacijos.

## Pavojai, galintys sukelti didžiausius padarinius ir labiausiai tikėtini

Gaisro keliamas pavojus, užsidegimo ar degimo grėsmė (4.1.).

Objekto funkcionavimo nutrūkimas (griūtis, veiklos sutrikimas) (2.3.).

Įvykis, susijęs su nusikalstamąja ir teroristine veikla (pranešimas apie teroristinį nusikaltimą, teroro aktas, žmogaus pagrobimas įkaitu) (3.2.).

Žmonių ligos (pavojinga ar ypač pavojinga užkrečiamoji liga, ūmi ar lėtinė liga) (1.4.).

Stichiniai meteorologiniai reiškiniai (maksimalus vėjo greitis, smarkus lietus, kruša, smarkus snygis, pūga, smarkus sudėtinis apšalas, kaitra) (1.2.).

Kitų pavojų ir rizikos šaltinių rizikos lygis yra nedidelis, tačiau ekstremaliųjų įvykių (situacijų) galimybė išlieka. Pilna Progimnazijos galimų pavojų ir ekstremaliųjų situacijų rizikos analizė pateikta **priede Nr. 1.**

# Perspėjimo ir informavimo apie gresiantį ar susidariusį įvykį organizavimas

Valdymo tikslas – organizuoti, koordinuoti ir kontroliuoti Progimnazijos pajėgoms (grupėms) priskirtų funkcijų vykdymą ekstremaliųjų situacijų metu.

Progimnazijos vadovas, gavęs informaciją apie įvykį, įvertiną situaciją, nustato pavojingumo riziką darbuotojams ir turtui, galimą jiems poveikį ir apie prognozuojamas pasekmes, informuoja savivaldybės administracijos Civilinės saugos specialistą, nuolatinės parengties pajėgas, avarines tarnybas pagal susidariusią situaciją.

Civilinės saugos valdymas plėtojamas valstybės administracinio suskirstymo ir Progimnazijos valdymo struktūrų pagrindu. Už sprendimų priėmimą ekstremaliųjų situacijų atvejais atsakingi tie asmenys, kurie pagal savo tarnybinę padėtį turi valdymo institucijos vadovo teises:

* savivaldybės teritorijoje – savivaldybės administracijos direktorius;
* Progimnazijos – direktorė arba jos įgaliotas asmuo, arba įsakymu paskirtas atsakingas už civilinę saugą darbuotojas.

Vadovaujantis Lietuvos Respublikos civilinės saugos įstatymu Progimnazijos direktorė atsako už civilinės saugos parengtį vadovaujamame objekte.

Siekiant užtikrinti pasirengimą ekstremaliosioms situacijoms ir sėkmingą valdymą likviduojant ekstremaliojo įvykio padarinius, Progimnazijoje sudaromos ekstremaliųjų situacijų valdymo pajėgos – valdymo grupės **.**

Progimnazijos darbuotojų ir svečių perspėjimą apie pavojų ir informavimą apie situaciją organizuoja Progimnazijos vadovas per Ekstremaliųjų situacijų valdymo grupes. Progimnazijos vadovas, gavęs pavojaus signalą, sukviečia į pasitarimą ekstremaliųjų situacijų valdymo grupių narius ir supažindina juos su esama bei prognozuojama situacija, patikslinamas veiksmų eiliškumas, duodamos papildomos užduotys.

Viena svarbiausių darbuotojų apsaugos priemonių yra jų nesuvėluotas perspėjimas apie pavojų. Progimnazijos darbuotojai ir svečiai apie pavojų ir būtinus veiksmus perspėjami ir informuojami pagal parengtą schemą **(priedas Nr. 5)**.

# Keitimosi informacija apie įvykį tvarka

Progimnazijos vadovas arba jį pavaduojantis asmuo, ar kitas įgaliotas asmuo gautą informaciją apie įvykusią avariją perduoda Bendrajam pagalbos centrui Tel. **112** bei savivaldybės administracijai (Civilinės mobilizacijos tarnyba (8-349)54990, 8-687-57556 El. paštas: vytautas.kaminskas@jonava.lt). Bendrasis pagalbos centras, gavęs informaciją apie avariją ar susidariusią ekstremaliąją situaciją Progimnazijoje, informuoja Kauno apskrities priešgaisrinės gelbėjimo valdybos Jonavos priešgaisrinę gelbėjimo tarnybos pajėgas, Jonavos policijos komisariato operatyvaus valdymo skyriaus pajėgas, Jonavos Greitosios medicinos pagalbos centrą, o esant reikalui – Priešgaisrinės apsaugos ir gelbėjimo departamentą.

Progimnazijos vadovas arba jį pavaduojantis asmuo, ar kitas įgaliotas asmuo, apie avarijos padarinių likvidavimo eigą, nuolat informuoja savivaldybės administraciją (Civilinės mobilizacijos tarnyba (8-349)54990, 8-687-57556 El. paštas: vytautas.kaminskas@jonava.lt).

Lietuvos Respublikos Vyriausybės nustatyta tvarka, paskelbus savivaldybės lygio ekstremaliąją situaciją, savivaldybės ESOC perims vadovavimą avarijos padarinių likvidavimui ir informacijos keitimasis bus vykdomas vadovaujantis Lietuvos Respublikos vidaus reikalų ministro 2010 m. liepos 30 d. įsakymu Nr. 1V-517 TAR identifikacinis kodas 1102310ISAK001V-517).

Progimnazijos turima informacija apie prognozuojamą arba susidariusią ekstremalią situaciją ar ekstremalų įvykį nedelsiant telefonu perduodama savivaldybės administracijai (Civilinės mobilizacijos tarnyba (8-349)54990, 8-687-57556 El. paštas: vytautas.kaminskas@jonava.lt). Pateikiami šie duomenys:

* prognozuojamos arba susidariusios ekstremaliosios situacijos ar ekstremaliojo įvykio laikas, adresas, objektas, informacijos šaltinis;
* trumpas prognozuojamos arba susidariusios ekstremaliosios situacijos ar ekstremaliojo įvykio apibūdinimas, pirminiai veiksmai, priimti sprendimai;
* galimi pavojaus žmonių gyvybei ar sveikatai, turtui, aplinkai šaltiniai;
* civilinės saugos operacijos vadovo pareigos, vardas, pavardė, telefonų numeriai.

Duomenys apie ekstremaliąją situaciją siunčiami Jonavos rajono savivaldybės Civilinės mobilizacijos tarnybai elektroniniu paštu vytautas.kaminskas@jonava.lt ar telefonu (8-349) 54990, 8-687-57556 užpildžius pranešimų formas (toliau – formos) **(priedas Nr. 7)**.

Jei informacija apie esamą ekstremaliąją situaciją išsamiai pateikta forma ES-1, ekstremaliosios situacijos vietoje padėtis nesikeičia, forma ES-2 nepildoma.

Informacija apie ekstremalųjį įvykį perduodama telefonu (8-349) 54990 arba elektroniniu paštu vytautas.kaminskas@jonava.lt. Formos nepildomos.

Turima oficiali informacija apie prognozuojamą ekstremaliąją situaciją ar prognozuojamą ekstremalųjį įvykį (išvada, prognozė) taip pat perduodama telefonu, faksu arba elektroniniu paštu. Formos nepildomos.

Keitimosi informacija apie įvykį schema pateikta **priede Nr. 6**. darbuotojų ir svečių apsauga gresiant ar susidarius ekstremaliam įvykiui

## Progimnazijos darbuotojų ir svečių evakavimo organizavimas

Siekiant operatyviai ir efektyviai vykdyti evakuaciją, Viešosios tvarkos ir evakavimo grupės nariai paskirtį atsakingais už Progimnazijos darbuotojų bei svečių evakavimą iš patalpų ir turto gelbėjimą ekstremaliųjų situacijų atvejais. Be to visi darbuotojai yra susipažindinti su evakavimo planais ir žino evakavimo maršrutus.

Darbuotojai yra evakuojami gaisro, sprogimų, pavojingų meteorologinių ir hidrologinių reiškinių, teroro aktų ir išskirtinai radioaktyvios taršos bei teritorijos taršos pavojingosiomis medžiagomis atvejais.

Darbuotojų ir svečių evakuacija iš pastato numatoma pagal evakavimo planus (**priedas Nr. 12**).

Viešosios tvarkos ir evakavimo grupės nariai organizuoja visų darbuotojų ir svečių evakavimą iš patalpų į saugią zoną (**priedas Nr. 11**). Jeigu įvyko gaisras ar kokia nors kita ribota ekstremalioji situacija Progimnazijos patalpose, tai darbuotojai ir svečiai evakuojasi ir susirenka Progimnazijos numatytoje saugioje susirinkimo vietoje.

Jeigu avarijos metu darbuotojai sunkiai sužeidžiami, juos evakuoja atvykę specialiųjų tarnybų darbuotojai.

Progimnazijos darbuotojai ir svečiai, esantys saugioje zonoje, išgirdę specialiųjų tarnybų sirenas ar žodinį įspėjimą per garsiakalbį, vykdo specialiųjų tarnybų nurodymus.

## Progimnazijos darbuotojų ir svečių evakavimo kryptys iš pastatų ir teritorijos

Žmonių evakuacija iš Progimnazijos pastato numatoma dviem etapais:

* judėjimas iš kabinetų, darbo patalpų ir kabinetų į koridorių ir koridoriumi į laiptinę;
* judėjimas laiptine iki išėjimo į lauką.

Evakuaciniai išėjimai išdėstyti tolygiai, todėl evakuacijos laikas iš pastato užtikrinamas ne didesnis kaip **7 min**. (pastato evakavimo planai pateikti **priede Nr. 12**).

Progimnazijoje organizuojamų pratybų metu darbuotojai, ir svečiai mokomi operatyviai ir kiek galimą per trumpesnį laiką evakuotis iš pastatų į iš anksto numatytą vietą, kur bus laukiama atvykstančio savivaldybės autotransporto, kuriuo žmonės organizuotai išvežami į savivaldybės nurodytą vietą.

## Asmeninės apsaugos priemonės

Didelių pramoninių avarijų ar kitų nelaimių atvejais žmonėms apsaugoti yra naudojamos asmeninės apsaugos priemonės. Šių priemonių paskirtis – apsaugoti žmones nuo radioaktyviųjų ar cheminių medžiagų, kad jos nepatektų į kvėpavimo takus ir ant odos.

Asmeninės apsaugos priemonės kaupiamos keliais būdais:

* ūkio subjektai jas įsigyja savo lėšomis, saugo ir išduoda darbuotojams vadovų nurodymu;
* savivaldybėse saugomas civilinės saugos priemonių valstybės rezervas, kuris gali būti išduodamas tik Lietuvos Respublikos Vyriausybės nurodymu. Ekstremaliosios situacijos atveju, tarpininkaujant savivaldybės administracijos direktoriui, valstybės rezervu gali būti leista naudotis Priešgaisrinės apsaugos ir gelbėjimo departamento prie Vidaus reikalų ministerijos direktoriaus sprendimu, apie tai nedelsiant informavus Lietuvos Respublikos Vyriausybę.

Progimnazijos darbuotojams ir svečiams ekstremaliųjų situacijų atvejais bus teikiamos rekomendacijos, kaip apsisaugoti ir pasigaminti savadarbes asmenines apsaugos priemones (vatos marlės raiščius).

## Kolektyvinės apsaugos priemonės

Kolektyvinėms apsaugos priemonėms priskiriamos įvairių tipų slėptuvės, darbuotojų apsaugai pritaikytos patalpos, kitos požeminės erdvės (garažai ir kt.).

Progimnazija slėptuvės neturi, todėl atsižvelgus į konkrečios ekstremaliosios situacijos pobūdį, darbuotojai gali slėptis:

* esamo pastato patalpose, kurių durys ir langai uždaromi ir užsandarinami iki pranešimo apie pavojaus pabaigą gavimo.
* pastato rūsyje;
* kai kuriais atvejais bus naudojamasi miesto slėptuvėmis.

## Pirmosios pagalbos teikimo, nukentėjusiems įvykių metu, organizavimas

Progimnazijos darbuotojams keliami reikalavimai, kad kasdieniniame darbo rėžime būtų pasirengę suteikti pirmąją pagalbą nukentėjusiems darbuotojams ir svečiams.

Ekstremaliojo įvykio atveju, esant nukentėjusiųjų, pirmąją pagalbą privalo teikti apmokyti, pasirengę ir turintys pirmosios pagalbos priemones atsakingi darbuotojai. Už pirmosios pagalbos suteikimą nukentėjusiems darbuotojas ir Progimnazijos svečiams atsakingi pirmosios pagalbos grupės nariai.

Pirmosios pagalbos rinkiniai išdėstyti ir laikomi tam skirtose vietose (**priedas Nr. 4**).

Esant reikalui, kai nukentėjusysis stipriai sužalotas ar praradęs sąmonę, reikia neatidėliotinai kreiptis bendruoju pagalbos telefonu **112**.

Esant nedideliems sužeidimams ir negalavimams ar norint gauti mediko konsultaciją, reikia kreiptis bendruoju pagalbos telefonu **112.**

## Turimos gaisro gesinimo priemonės, gaisro gesinimo organizavimas

Progimnazijos darbuotojams keliami reikalavimai, kad kasdieniniame darbo rėžime būtų pasirengę atsiradus gaisro židiniams mokėtų juos suvaldyti.

Gaisro gesinimo priemonės išdėstytos ir laikomos kiekviename Progimnazijos aukšte, (**priedas Nr. 3**).

Esant reikalui, kai nukentėjusysis apdegęs ar praradęs sąmonę, reikia neatidėliotinai kreiptis bendruoju pagalbos telefonu **112**.

Esant nedideliems sužeidimams ir negalavimams ar norint gauti mediko konsultaciją, reikia kreiptis bendruoju pagalbos telefonu **112.**

# GRESIANČIŲ AR SUSIDARIUSIŲ EKSTREMALIŲJŲ SITUACIJŲ VALDYMO ORGANIZAVIMAS IR KOORDINAVIMAS

## Asmens, atsakingo už informacijos priėmimą ir perdavimą, veiksmai gavus informaciją apie gręsiantį ar įvykusį įvykį

Ekstremalių situacijų atvejais perspėjimo ir informavimo funkcijas vykdo Ryšių ir informavimo grupės nariai, kurie atsakingi už informacijos apie susidariusią ekstremalią situaciją priėmimą ir perdavimą. Grupės darbas prasideda iš karto, sužinojus apie susidariusią ekstremalią situaciją. Jeigu informacija gauta iš kitų institucijų per Progimnazijos vadovą, tada ryšių informavimo grupės nariai, gavę nurodymą dėl skubių veiksmų, nedelsdami apie tai perspėja darbuotojus ir Progimnazijos svečius visomis turimomis ryšio priemonėmis: mobiliais ir TEO telefonais, elektroniniu paštu, taip pat patalpose esančiu skambučiu, darant tris trumpus ir vieną ilgą signalą.

Toliau plečiantis ekstremaliai situacijai, Ryšių ir informavimo grupė priima informaciją, rekomendacijas iš operatyvinių tarnybų, savivaldybės ir perduoda ją Progimnazijos vadovui, kurio sprendimai, nurodymai per šią grupę perduodami kitoms civilinės saugos grupėms, darbuotojams ir lankytojams.

Tuo atveju, jeigu apie ekstremalią situaciją pirmieji sužino Progimnazijos darbuotojai, jie privalo pirmiausia apie tai nedelsiant pranešti Progimnazijos vadovui, kuris duoda nurodymus ryšių ir informavimo grupės nariams visomis turimomis ryšio priemonėmis pranešti apie įvykį Bendrajam pagalbos centrui telefonu 112.

Darbuotojai, Progimnazijos svečiai ir lankytojai, esantys pastatuose ar teritorijoje, įvykus ekstremaliai situacijai, informuojami žodžiu ir / arba naudojant vietinę pranešimų sistemą.

Kaimyniniai objektai, įvykus ekstremaliai situacijai Progimnazijos informuojami žodžiu, TEO LT ar mobiliais telefonais.

Siekiant supaprastinti ir paspartinti pranešimo apie susidariusias ekstremalias situacijas perdavimą, Priešgaisrinės apsaugos ir gelbėjimo departamento prie Vidaus reikalų ministerijos direktorius 2015 m. rugpjūčio 27 d. įsakymų Nr. 1-244 „Dėl Civilinės saugos signalų ir jų panaudojimo tvarkos aprašo patvirtinimo“ (TAR identifikacinis kodas 2015-13049) patvirtino civilinės saugos signalus. Visi Progimnazijos darbuotojai privalo gerai juos žinoti ir mokėti veikti išgirdus atitinkamą signalą (**priedas Nr. 13**).

## Prognozė ir veiksmai gaisro atvejais

Gaisras – sudėtingas fizikinis bei cheminis reiškinys, kuris dažnai padaro materialinių nuostolių, sukelia grėsmę žmonių gyvybei ir sveikatai. Gaisrų gesinimas – aktyvūs veiksmai, kuriais siekiama išgelbėti darbuotojus turtą bei užgesinti gaisrą.

Veiksmai kilus gaisrui patalpose ar teritorijoje:

* Pirmas pastebėjęs nedelsiant praneša Bendrajam pagalbos centrui **tel. 112** ir Progimnazijos vadovui;
* Ryšių ir informavimo grupė visomis turimomis informavimo priemonėmis praneša darbuotojams ir Progimnazijos svečiams apie pradedamą evakuaciją ir palaiko ryšį su bendruoju pagalbos centru bei ugniagesiais gelbėtojais iki jiems atvykstant. Ryšių ir informavimo grupė palaiko ryšį su kitomis grupėmis ir renka informaciją apie evakavimo eigą, sužeistų ir nukentėjusiųjų asmenų skaičių ir būklę;
* Viešosios tvarkos ir evakavimo grupė pradeda darbuotojų ir svečių evakavimą, prižiūri tvarką evakavimo keliuose ir susirinkimo vietoje bei nuolatos informuoja ryšių ir informavimo grupę apie evakavimo eigą.
* Pirmosios pagalbos grupė padeda viešosios tvarkos ir evakavimo grupei evakuoti sužeistuosius ir nukentėjusiuosius bei evakavimo susirinkimo vietoje suteikia pirmąją pagalbą, perduoda nukentėjusiuosius atvykusiai pirmosios pagalbos brigadai;
* Turto apsaugos ir techninio aprūpinimo grupė visomis turimomis gaisro gesinimo priemonėmis lokalizuoja gaisro židinį, organizuoja materialinių vertybių gelbėjimą, prireikus atjungią agregatus ir įrenginius, elektros tiekimą, vėdinimo ir kitas, užtikrina laisvą privažiavimą prie pastato;
* Ryšių ir informavimo grupė pasitinka atvykstančius ugniagesius – gelbėtojus ir kitas specialiąsias tarnybas ir perduoda informaciją apie gaisro židinį, evakavimo eigą, nukentėjusių žmonių skaičių.

## Užkratai, susirgimai infekcinėmis ligomis, kitos ekstremalios sveikatai situacijos

Susirgimai infekcinėmis ligomis, kitos ekstremalios sveikatai situacijos gali kilti dėl šių priežasčių:

* užteršimas, panaudojant biologinį ginklą (karo, terorizmo atveju);
* užteršimas, naudojant biologines medžiagas specialiems tikslams (naftos teršalų naikinimas, kova su augalų ligomis bei kenkėjais ir kt.);
* užteršimas, kilus užkrečiamųjų ligų epidemijoms, taip pat epizootijoms, epifitotijoms.

Veiksmai ypač pavojingų ir kitų infekcinių ligų (epidemijos, pandemijos) susirgimų atvejais:

* Pirmas pastebėjęs informuoja Progimnazijos vadovą;
* Ryšių ir informavimo grupė apie galimą ypač pavojingų ir kitų infekcinių ligų susirgimų pavojų perspėja ir informuoja Progimnazijos darbuotojus ir svečius vietinėmis ryšio ir perspėjimo priemonėmis; Praneša bendrajam pagalbos centrui **tel. 112**;
* Esant būtinybei ir galimybei, pirmosios pagalbos grupė turi suteikti pirmąją pagalbą nukentėjusiems, paruošti išvežti juos į medicinos įmonės;
* Viešosios tvarkos ir evakavimo grupė imasi prevencinių priemonių užkrėtimo židiniui plisti, organizuoja patekimo ir išėjimo apsaugą iš užkrėstų patalpų.

## Avarija (sprogimas) transportuojant pavojingą krovinį

Sprogimas – procesas, kada staigiai besiplečiant karštoms dujoms, medžiagos yra išmetamos į skirtingas puses. Sprogimus galima suskirstyti į du pagrindinius tipus, priklausomai nuo to, kas sąlygojo sprogimą:

* sprogimai, įvykę dėl fizikinių procesų;
* sprogimai, sąlygojami cheminių reakcijų.

Pagrindinės sprogimų priežastys:

* dėl atsitiktinių priežasčių, ištekėjus degalams uždarose patalpose, susidaro sprogūs degių dujų ar garų ir oro mišiniai, kurie nuo liepsnos, žarijos ar kibirkšties gali sprogti;
* fizikiniai garų sprogimai, kai skystis verda itin smarkiai (kai išlydytas metalas ar šlakas susiliečia su vandeniu ir t.t.);
* kietų medžiagų dulkės ar pluoštas, įgavę degių garų savybes, sprogsta (metalo dulkės, miltai, anglies dulkės, metano dujos ir kt.);
* sabotažo ir diversijos atveju.

Sprogimo smūgio banga, įkaitusios dujos ir lekiančios skeveldros yra tiesioginiai sprogimo padariniai, nes:

* sprogimo banga žaloja žmones, sugriauna pastatus;
* ugnis ir įkaitusios dujos apakina ir apdegina žmones, sukelia gaisrus;
* lekiančios skeveldros traumuoja žmones, gali sukelti gaisrus;
* sprogimo metu susidaro kenksmingos medžiagos (pvz., sprogstant trotilui, susidaro daug anglies monoksido);
* galimi materialiniai nuostoliai;
* galimi žmonių mirties atvejai.

Atsižvelgiant į sprogimo galingumą, taikomos tokios apsaugos priemonės:

* darbuotojų, svečių ir lankytojų evakavimas iš pavojingos zonos;
* pirmosios pagalbos nukentėjusiesiems suteikimas;
* žmonių patekimo į pavojingą zoną apribojimas.

Veiksmai sprogimo pavojaus arba sprogimo atveju:

* Pirmas pastebėjęs informuoja Progimnazijos vadovą;
* Vadovas kartu su techniniais darbuotojais, įvertinęs sprogimo padarinius, atitinkamai duoda nurodymus Progimnazijos civilinės saugos pajėgų grupėms;
* Ryšių ir informavimo grupė praneša Bendrajam pagalbos centrui **tel. 112,** iškviečia specialiąsias tarnybas (ugniagesius, policiją, medikus) ir, jei yra reikalinga, visomis turimomis informavimo priemonėmis praneša darbuotojams ir Progimnazijos svečiams apie pradedamą evakuaciją ir palaiko ryšį su bendruoju pagalbos centru;
* Jei yra būtina Viešosios tvarkos ir evakavimo grupė pradeda darbuotojų ir svečių evakavimą arba išvedimą iš pavojingos zonos, prižiūri tvarką evakavimo keliuose ir susirinkimo vietoje. Viešosios tvarkos ir evakavimo grupė imasi prevencinių priemonių, kad į pavojingą zoną nepatektų žmonės;
* Pirmosios pagalbos grupė padeda viešosios tvarkos ir evakavimo grupei evakuoti sužeistuosius ir nukentėjusiuosius bei evakavimo susirinkimo vietoje suteikia pirmąją pagalbą, perduoda nukentėjusiuosius atvykusiai pirmosios pagalbos brigadai;
* Turto apsaugos ir techninio aprūpinimo grupė organizuoja materialinių vertybių gelbėjimą, prireikus atjungią agregatus ir įrenginius, elektros tiekimą, vėdinimo ir kitas, užtikrina specialiosioms tarnyboms laisvą privažiavimą prie pastato;
* Ryšių ir informavimo grupė pasitinka atvykstančius ugniagesius – gelbėtojus ir kitas specialiąsias tarnybas ir perduoda informaciją apie sprogimo židinį, evakavimo eigą, nukentėjusių žmonių skaičių.

## Šilumos, elektros energijos tiekimo sutrikimas, komunalinių sistemų avarija

Avarijos komunalinėse sistemose ar energetinėse sistemose gali įvykti:

* komunalinių ir energetinių sistemų įrenginių avarijos (gaisras, sprogimas ir kiti ekstremalūs įvykiai) sabotažo ir diversijos atvejai (teroro aktai);

Veiksmai avarijų komunalinėse ar energetinėse sistemose atveju:

* Pirmas pastebėjęs informuoja Progimnazijos vadovą;
* Vadovas kartu su energetikos ir komunikacijų specialistais įvertina padėtį ir atitinkamai duoda nurodymus pajėgų grupėms bei pradeda ieškoti alternatyvių variantų padėčiai sušvelninti iki bus atstatytas energijos tiekimas;
* Perspėjimo ir informavimo grupė informuoja darbuotojus ir Progimnazijos svečius apie esamą situaciją, energijos tiekimo sistemos arba komunalinių sistemų apribojimus, jų trukmę, iškviečia miesto avarines tarnybas;
* Jei yra būtina, viešosios tvarkos ir evakavimo grupė išveda žmones iš pavojingos zonos bei sustiprina turto ir materialinių vertybių apsaugą.

## Prognozė ir veiksmai radioaktyvaus užterštumo atvejais

Progimnazijos teritorijoje radioaktyvi tarša galima:

* įvykus radiacinėms avarijoms kaimyninių valstybių atominės energetikos objektuose, kai į aplinką išsiveržia didelis radioaktyviųjų medžiagų kiekis;
* įvykus avarijai transporte, kai pervežamos radioaktyviosios medžiagos;
* nukritus kosminiam aparatui ar kitam skraidančiam objektui, kuriame yra radioaktyviųjų medžiagų;
* įvykus avarijai objekte, turinčiame lokalų radioaktyvųjį šaltinį;
* įvykus branduoliniam sprogimui;
* teroristams panaudojus radiologinį ginklą.

PAGRINDINĖS APSAUGOS PRIEMONĖS:

* Ekstremaliųjų situacijų metu valstybės tarnautojai ir darbuotojai, vykdantys valstybės ir savivaldybių institucijoms ir įstaigoms nustatytus uždavinius ir funkcijas, nuo gyventojų gyvybei ar sveikatai gresiančių pavojingų veiksnių apsaugomi slėptuvėse. Slėpimasis specialiai įrengtose slėptuvėse gerai apsaugo darbuotojus nuo išorinės ir vidinės apšvitos, nuo radioaktyviųjų aerozolių bei radionuklidų patekimo ant atviro kūno vietų, drabužių.
* Kiti gyventojai, kurie ekstremaliųjų situacijų metu neturi priskirtų privalomų darbų ir užduočių, laikinai apsaugomi kolektyvinės apsaugos statiniuose. Tai statinys ar patalpa, kurią ekstremaliųjų situacijų ar karo metu, užsandarinus langus, duris, ventiliacijos angas, dūmtraukius, galima pritaikyti gyventojams apsaugoti nuo atsiradusių gyvybei ar sveikatai pavojingų veiksnių.

EVAKAVIMAS:

* Gyventojų evakavimas – dėl gresiančios ar susidariusios ekstremaliosios situacijos organizuotas gyventojų perkėlimas iš teritorijų, kuriose pavojinga gyventi ir dirbti, į kitas teritorijas, laikinai suteikiant jiems gyvenamąsias patalpas.
* Sprendimą dėl visuotinio evakavimo priima Jonavos rajono savivaldybės administracijos direktorius.
* Siekiant operatyviai ir efektyviai vykdyti evakuaciją, Viešosios tvarkos ir evakavimo grupė atsakinga už Progimnazijos darbuotojų ir svečių evakavimą iš patalpų;
* Ryšių ir informavimo grupė visomis turimomis informavimo priemonėmis praneša darbuotojams ir Progimnazijos svečiams apie radiacinį pavojų ir pradedamą evakuaciją;
* Gavus nurodymą, Viešosios tvarkos ir evakavimo grupė organizuoja darbuotojų ir Progimnazijos svečių evakuaciją iš pastato į Progimnazijos nustatytą saugią zoną (**priedas Nr. 11**), kur bus organizuojamas transportas žmonių išvežimui.
* Gresiant ar susidarius ekstremaliajai situacijai arba karo padėties atveju, Lietuvos Respublikos Vyriausybei paskelbus gyventojų evakavimą, atsižvelgdami į ekstremaliosios situacijos, karo veiksmų sukeltą pavojų gyventojų gyvybei ar sveikatai, žmonių evakavimo tvarką, surinkimo ir priėmimo punktus bei tarpinius gyventojų evakavimo punktus nustato savivaldybės administracijos direktorius, vadovaujantis Lietuvos Respublikos Vyriausybės 2010 m. spalio 20 d. nutarimu Nr. 1502 „Dėl gyventojų evakavimo organizavimo tvarkos aprašo patvirtinimo“ (TAR identifikacinis kodas 1101100NUTA00001502).

## Prognozė ir veiksmai pavojingų meteorologinių reiškinių atveju

VEIKSMAI PAVOJINGŲ METEOROLOGINIŲ ATVEJU:

* Išgirdus pranešimą apie stiprų vėją, uraganus, lijundras ir kt. informuoti savo vadovą ir darbuotojus – asmuo, kuris išgirdo pranešimą;
* Ryšių ir informavimo grupė turimomis ryšio priemonėmis praneša darbuotojams ir, jei reikalinga, Progimnazijos svečiams apie gresiantį pavojingą reiškinį ir veiklos apribojimus;
* Tvarkos palaikymo ir evakavimo grupė sandariai uždaro langus, orlaides, duris, kitas angas;
* Turto apsaugos ir techninio aprūpinimo grupė suneša į patalpas arba pritvirtina vėjo pakeliamus daiktus, išardo ar sutvirtina lengvų konstrukcijų statinius. Pasiruošia galimam elektros energijos ir kitu komunikacijų tiekimo nutraukimui.

## Prognozė ir veiksmai įvykus terorizmo diversijos ir kitos provokacijos atvejais

Pagrindinis terorizmo taikinys – civiliai gyventojai, o pagrindinis ginklas – baimė. Baimę galima sumažinti, jei mokėsime tinkamai elgtis, įvykus teroro aktui. Žinodami, kaip nelaimės metu padėti sau ir kitiems, žmonės bus saugesni. Todėl reikėtų stiprinti civilinės saugos pajėgumą, užkirsti kelią teroro aktams, jiems pasirengti ir į juos reaguoti.

Vienas iš pagrindinių terorizmo tikslų – psichologiškai paveikti žmogų, išgąsdinti. Todėl metodai, kuriuos pasirenka teroristai, tarnauja šiam tikslui. Dažniausiai tie metodai priskirtini prie kriminalinės veiklos:

* žmonių grobimas;
* transporto priemonių užgrobimas;
* automobilių sprogdinimas;
* individualūs ir grupiniai nužudymai;
* komunalinių tinklų gadinimas;
* sabotažas;
* produktų ir geriamojo vandens užnuodijimas;
* įsilaužimas į kompiuterinius tinklus.
* pašto „bombos“.

VEIKSMAI TERORIZMO ATVEJU:

* Pirmas pastebėjęs nedelsiant praneša Bendrajam pagalbos centrui **tel. 112** ir Progimnazijos vadovui;
* Ryšių ir informavimo grupė, gavusi vadovo nurodymą, nurodytu būdu praneša darbuotojams ir Progimnazijos svečiams apie terorizmo atvejį ir susidariusią ekstremaliąją situaciją ir pradedamą evakuaciją (išvedimą) iš pavojingos zonos bei palaiko ryšį su bendruoju pagalbos centru ir specialiosiomis tarnybomis;
* Viešosios tvarkos ir evakavimo grupė pradeda darbuotojų ir svečių evakavimą, prižiūri tvarką evakavimo keliuose ir susirinkimo vietoje bei nuolatos informuoja ryšių ir informavimo grupę apie evakavimo eigą;
* Pirmosios pagalbos grupė padeda viešosios tvarkos ir evakavimo grupei evakuoti sužeistuosius ir nukentėjusiuosius, jei tokių yra, bei evakavimo susirinkimo vietoje suteikia pirmąją pagalbą, perduoda nukentėjusiuosius atvykusiai pirmosios pagalbos brigadai;
* Turto apsaugos ir techninio aprūpinimo grupė organizuoja apribojimą patekti į pavojingą zoną, apsaugą;
* Ryšių ir informavimo grupė pasitinka atvykstančias gelbėjimo ir kitas specialiąsias tarnybas ir perduoda reikiamą informaciją apie susidariusią ekstremaliąją padėtį.

## Vadovo ar jo įgalioto asmens veiksmai organizuojant ir koordinuojant gelbėjimo darbus įvykių metu ir jo priimtų sprendimų įgyvendinimas

Įvykus ekstremaliajai situacijai, pirmiausia perspėjamas ir informuojamas Progimnazijos vadovas. Prireikus vadovo ar jį pavaduojančio asmens nurodymu sušaukiamas Progimnazijos pajėgų grupės nariai į vadovo kabinetą. Visi Progimnazijos pajėgų nariai ekstremalios situacijos atveju vykdo priskirtas funkcijas, todėl darbuotojų perspėjimas ir sušaukimas bus vykdomas pagal schemą nurodytą **priede Nr. 5.**

Bendras pranešimas apie ekstremalią situaciją (incidentą) vykdomas žodžiu, vidaus perspėjimo sistema, TEO LT ar mobiliais telefonais.

## Procedūros, skirtos materialinių išteklių telkimo gelbėjimo, paieškos ir neatidėliotiniems darbams atlikti, įvykiams likviduoti ir jų padariniams šalinti

Ekstremaliosios situacijos atveju Progimnazijos vadovas:

* gauna informaciją iš Visuomenės informavimo grupės apie ekstremaliąją situaciją ir priima sprendimą dėl tolimesnių veiksmų;
* palaiko ryšį su savivaldybės ESK ir Progimnazijos pajėgų grupių nariais, operatyviųjų tarnybų vadovais, valstybinės priežiūros institucijomis;
* leidžia įsakymus, privalomus vykdyti darbuotojams;
* organizuoja materialinių išteklių tikslinį panaudojimą;
* prašo pagalbos pas Savivaldybės administracijos direktorių, jeigu nepakanka savų resursų gelbėjimo darbams atlikti;

Kai ekstremaliosios situacijos mastas viršija Progimnazijos civilinės saugos pajėgų galimybes, apie tai pranešama savivaldybės specialiosioms tarnyboms, savivaldybės administracijos direktoriui ir valstybinės priežiūros institucijoms.

Progimnazijos vadovas ekstremaliosios situacijos atveju tiesiogiai bendradarbiauja ir koordinuoja savo veiksmus su:

* Savivaldybės administracijos Ekstremaliųjų situacijų komisija (jei ji yra šaukiama) ir Ekstremaliųjų situacijų operacijų centru;
* Savivaldybės administracijos civilinės saugos darbuotoju;
* Kauno apskrities priešgaisrine gelbėjimo valdyba;
* Jonavos priešgaisrine gelbėjimo tarnyba
* Jonavos vyriausiojo policijos komisariato operatyvaus valdymo skyriumi;
* Jonavos greitosios medicinos pagalbos centru;
* Avarinėmis tarnybomis.

## Kiti veiksmai, kuriais siekiama palaikyti veiklą po įvykusio įvykio

AVARIJOS PASEKMIŲ LIKVIDAVIMO DARBAI

Baigus avarijos likvidavimo darbus, Progimnazijos uždaromas (nutraukiama jo veikla). Atsižvelgiant į poveikio mastus, vykdomi avarijos pasekmių (įrenginių ir konstrukcijų atstatymo, sunaudotų avarijų likvidavimo priemonių papildymo ir pan.) likvidavimo darbai.

SANITARINIO ŠVARINIMO ORGANIZAVIMAS

Avarijos likvidavimo metu žmonių, kurie vykdė gelbėjimo darbus, sanitarinis švarinimas (taršos pašalinimas nuo kūno) atliekamas Progimnazijos pastate esančių buitinių patalpų dušuose.

Avarijos atveju užteršti drabužiai privalo būti pakeisti švariais.

Sanitarinis švarinimas atliekamas asmeniškai ir savarankiškai kiekvieno asmens, dalyvavusio gelbėjimo darbuose.

VEIKLOS ATNAUJINIMAS

Pasibaigus avarinei situacijai, Progimnazijos veiklos atnaujinimui būtina:

* pakeisti pažeistus įrenginius, vamzdynus, armatūrą ir suremontuoti pažeistas pastatų konstrukcijas ir kt.;
* atstatyti pažeistus elektros, ryšių ir komunalinius tinklus;
* gauti valstybinės priežiūros institucijų leidimą atnaujinti objekto veiklą;
* atnaujinus veiklą, surinkti iš darbuotojų naudotas avarijos metu asmenines apsaugos priemones ir atlikti jų patikrinimą;
* informuoti valstybinės priežiūros institucijas apie veiklos atnaujinimą.

# JONAVOS RAJONO EKSTREMALIŲJŲ SITUACIJŲ VALDYMO PLANE NURODYTŲ UŽDUOČIŲ VYKDYMO ORGANIZAVIMAS

Vadovaujantis Lietuvos Respublikos civilinės saugos įstatymo (TAR identifikacinis kodas 0981010ISTAVIII-971) 16 straipsnio 2 punktu Savivaldybės administracijos direktoriaus nurodymu ūkio subjektai ir kitos įstaigos, kurių turimų materialinių išteklių teikimas ekstremaliųjų situacijų atvejais yra tikslingas, atsižvelgiant į atliktą savivaldybės galimų pavojų ir ekstremaliųjų situacijų rizikos analizę, privalo dalyvauti rengiant savivaldybės ekstremaliųjų situacijų valdymo planą, su savivaldybės administracijos direktoriumi sudaryti sutartis dėl šiame plane nurodytų užduočių vykdymo.

Jonavos rajono savivaldybės ekstremaliųjų situacijų plane Progimnazijai numatytos užduotis ir esant Valstybės ar Savivaldybės lygio ekstremaliajai situacijai, gali būti pavesta organizuoti:

* Gyventojų surinkimo punktą;
* Gyventojų laikiną apgyvendinimą.

# PLANO PRIEDAI

Plano priedų paskirtis – gauti papildomą išsamesnę informaciją apie Progimnazijos pasirengimą galimai ekstremaliai situacijai ir jos padarinių šalinimui.

1. Priedas Nr. 1 „Galimų pavojų ir ekstremalių situacijų rizikos analizė“;
2. Priedas Nr. 2 „Progimnazijos valdymo struktūra“;
3. Priedas Nr. 3 „Turimos gaisro gesinimo priemonės“;
4. Priedas Nr. 4 „Pirmosios pagalbos rinkiniai“;
5. Priedas Nr. 5 „Perspėjimų ir ryšių schema“;
6. Priedas Nr. 6 „Keitimosi informacija apie įvykį schema“;
7. Priedas Nr. 7 „Pranešimų apie ekstremalųjį įvykį ar situaciją formos“;
8. Priedas Nr. 10 „Pavojingų objektų pavojingų zonų žemėlapis“,
9. Priedas Nr. 11 „Geografinė padėtis miesto plane (Progimnazijos nustatyta saugi zona)“;
10. Priedas Nr. 12 „Evakavimo planai“;
11. Priedas Nr. 13 „Civilinės saugos signalai“;
12. Priedas Nr. 14 „Teisinis plano pagrindas“;